इस श्रृंखला की पिछली कड़ी में हमने शंकर के अद्वैतानुभव की चर्चा आरम्भ की थी और इस संदर्भ में गुरू द्वारा पूछे गये प्रश्न (तुम कौन हो) के उत्तर में उनका कवित्व पद भी उद्धृत किया था। इस उत्तर का उल्लेख उनके द्वारा रचित ‘आत्म शतकम्’ और ‘निर्वाण शतकम्’ में भी किया गया है। इसका सार यह है कि मैं (शंकर) तो सर्वग्य, सर्वव्यापी, अजर-अमर, चिरन्तन आनन्द हूँ। निर्वाण शतकम् में शंकर कहते हैं कि मैं समस्त गुण प्रकृति विहीन हूँ, जो ना तो संसार में संलिप्त है और ना ही इससे मुक्ति में। ये सब पद शंकर की अल्पायु में ही जागृत अद्वैतानुभव को दर्शाते हैं।